ইস্টার্ন ইউনিভার্সিটি :আন্তর্জাতিক মানের শিক্ষায় শিক্ষিত জনবল তৈরি ও সঠিক দিকনির্দেশনার মাধ্যমে দক্ষ মানবসম্পদ তৈরির প্রত্যয় নিয়ে ইস্টার্ন ইউনিভার্সিটির অগ্রযাত্রা শুরু হয়েছিল ২০০৩ সালে। মেধাবী ছাত্রছাত্রীদের উচ্চশিক্ষা লাভের সুযোগ তৈরির জন্য এ বিশ্ববিদ্যালয়ে রয়েছে অনেক ধরনের বৃত্তি সুবিধা। অত্যন্ত মেধাবীদের জন্য সম্পূর্ণ ও আংশিক কোর্স ফি মওকুফের ব্যবস্থা এবং আর্থিকভাবে অসচ্ছল ছাত্রছাত্রীদের জন্য রয়েছে শিক্ষা ঋণের ব্যবস্থা। এ শিক্ষা ঋণ ছাত্রছাত্রীরা পেয়ে থাকে কোনো ধরনের শর্ত ছাড়াই। এ ছাড়া মাধ্যমিক ও উচ্চ মাধ্যমিক দুটো পরীক্ষার ফলের ভিত্তিতে এবং প্রতি সেমিস্টারের ফলাফল বিবেচনা করে মেধা বৃত্তি প্রদান করা হয়ে থাকে।